**Tiszavasvári Város Önkormányzata**

**Képviselő-testülete**

**303/2016. (XI.24.) Kt. számú**

**határozata**

**A gyermekek átmeneti gondozása feladatellátás biztosítására ellátási szerződés megkötéséről**

Tiszavasvári Város Önkormányzata Képviselő-testülete „**A gyermekek átmeneti gondozása feladatellátás biztosítására ellátási szerződés megkötéséről” szóló előterjesztéssel kapcsolatban az alábbi döntést hozza:**

1. **Dönt arról, hogy a Magyar Vöröskereszt Szabolcs-Szatmár- Bereg Megyei Szervezete**, (székhely: 4400 Nyíregyháza, Malom út 3. Sz., adószáma: 19202451-2-15,; képviseli: Gurály Edina, megyei igazgató) mint a Magyar Vöröskereszt Szabolcs- Szatmár- Bereg Megyei Szervezete NYITOTT- Ház Anya- Gyermek Segítőotthonának **fenntartója, valamint**  **Tiszavasvári Város Önkormányzata** szerződő felek között, **a jelen határozat I. melléklete szerinti tartalommal ellátási szerződés jöjjön létre a gyermekek átmeneti otthona kötelező önkormányzati feladatellátás biztosítására, azzal, hogy a** feladatellátás kezdő időpontja 2016. december 1. napja.
2. Felhatalmazza a polgármestert a határozat I. pontjában foglalt ellátási szerződés aláírására.

II.1. Felkéri a polgármestert, hogy az ellátási szerződést küldje meg a **Magyar Vöröskereszt Szabolcs-Szatmár- Bereg Megyei Szervezete** részére, majd az aláírt szerződést továbbítsa a **Szabolcs-Szatmár-Bereg Megyei Kormányhivatal Szociális és Gyámügyi Osztály** 2. részére.

1. Hatályon kívül helyezi a **gyermekek átmeneti gondozása feladatellátás jövőbeni biztosításáról” szóló 277/2016. (X.27.) Kt. számú határozat II.1, II.2. pontját.**

Határidő: azonnal Felelős: Dr. Fülöp Erik

 **Dr. Fülöp Erik Badics Ildikó**

 **polgármester jegyző**

1.melléklet az „**A gyermekek átmeneti gondozása feladatellátás biztosítására ellátási szerződés megkötéséről” szóló 303/2016. (XI.24.) Kt. számú határozathoz**

**ELLÁTÁSI SZERZŐDÉS**

mely létrejött

egyrészről a **Magyar Vöröskereszt Szabolcs-Szatmár- Bereg Megyei Szervezete**, (székhely: 4400 Nyíregyháza, Malom út 3. Sz., adószáma: 19202451-2-15,; képviseli: Gurály Edina, megyei igazgató) mint a Magyar Vöröskereszt Szabolcs- Szatmár- Bereg Megyei Szervezete NYITOTT- Ház Anya- Gyermek Segítőotthonának **fenntartója**

másrészről **Tiszavasvári Város Önkormányzata** (székhely: 4440 Tiszavasvári, Városháza tér 4. sz. adószáma: 15404761-2-15 képviseli: Dr. Fülöp Erik polgármester; a továbbiakban: Önkormányzat) mint **szolgáltatás biztosítására** kötelezett az alulírott helyen és időben, az alábbi feltételekkel.

1. Önkormányzat nyilatkozza, hogy a gyermekek védelméről és a gyámügyi igazgatásról szóló 1997. évi XXXI. törvény 94.§ és 97. § (1) bekezdésében, alapján gyermekek átmeneti gondozásának biztosítására kötelezett. Jelen szerződésben foglaltak szerint a gyermekek átmeneti gondozását ellátási szerződés útján kívánja a továbbiakban biztosítani.
2. A szolgáltatást nyújtó nyilatkozza, hogy a szolgáltatás nyújtására Szabolcs-Szatmár-Bereg Megyei Kormányhivatal Szociális és Gyámhivatala által kiadott jogerős határozat alapján a szolgáltatói nyilvántartási rendszerben határozatlan idejű bejegyzéssel rendelkezik 30 férőhelyre.
3. Szerződő felek megállapodnak abban, hogy az 1. pontban megnevezett gyermekek átmeneti gondozását a **Magyar Vöröskereszt Szabolcs- Szatmár- Bereg Megyei Szervezete NYITOTT- Ház Anya- Gyermek Segítőotthona** (4481 Nyíregyháza- Sóstóhegy Aranykalász sor 54. Sz.), mint **fenntartott intézmény** (a továbbiakban: szolgáltatást nyújtó) keretében látja el.
4. **Az átmeneti gondozás igénybevételi eljárása:**

a.) az ellátást igénybevevő írásbeli kérelemmel fordul a helyi önkormányzat felé

b.) az önkormányzat felveszi a kapcsolatot a szolgáltatást nyújtó intézmény vezetőjével, és továbbítja felé az írásbeli kérelmet.

c.) az ellátás igénybevétele önkéntes

d.) az átmeneti gondozásról az ellátást igénybevevő gyermek törvényes képviselőjének és az intézmény vezetőjének egyedi megállapodást kell kötni a szakmai programjának megfelelően.

1. A gyermekvédelmi szolgáltatást nyújtó kötelezettséget vállal arra, hogy az Gyvt. 51.§-ban foglalt családok átmeneti otthonában– a vonatkozó jogszabályi és hatósági előírások megtartásával – biztosítja az ellátást igénylő gyermek átmeneti gondozását és befogadja az otthontalanná vált szüleit, a szabad férőhelyek erejéig,.
2. A férőhelyre jelentkezők közül elsőbbséget élveznek azon önkormányzat területén élők, akikkel az intézménynek ellátási szerződése van.
3. A szolgáltatást nyújtó kötelezettséget vállal arra, hogy az ellátást igénybe vevőt az ellátáshoz kapcsolódó szabályokról tájékoztatja, az Gyvt.-ben meghatározott értesítési kötelezettségének eleget tesz.
4. A szolgáltatást nyújtó nyilatkozza, hogy a családok átmeneti gondozására vonatkozó külön jogszabályokban és szakmai követelményekben, nyilvántartási kötelezettségekben foglaltakat betartja.
5. A települési önkormányzat kötelezettséget vállal arra, hogy a szolgáltató intézmény címét, telefonszámát, elérhetőségeit szokásos megjelenési felületeken közé nem teszi. Az intézmény elérhetőségeiről bármilyen szervnek tájékoztatást csak a szolgáltatást nyújtó adhat, tekintettel arra, hogy az intézmény ellátást igénybe vevők speciális élethelyzetben vannak.
6. Szerződő felek megállapodnak abban, hogy a személyi térítési díj csökkentésének, illetve elengedésének eseteit és módjait az intézmény Szakmai programja és Szervezeti és Működési Szabályzata, és házirendje tartalmazza, a mindenkori változásokat közzé teszi honlapján: [www.voroskeresztanyaotthon.hu](http://www.voroskeresztanyaotthon.hu) és azokról 30 napon belül az Önkormányzatot közvetlenül írásban is tájékoztatja
7. Jelen szerződés hatálya alá tartozó szolgáltatásra irányuló kérelem elutasítása esetén az intézmény köteles az ellátást igénylőt, törvényes képviselőjét valamint együttműködő felet értesíteni. Az ellátást igénylő és törvényes képviselője a döntés ellen a közléstől számított nyolc napon belül a fenntartóhoz fordulhat.
8. A személyi térítési díj mértékével kapcsolatos és egyéb, az intézményvezető és a szolgáltatást igénybevevők között keletkező vitás kérdésekben, vagy panasz esetén a jogszabályokban és a házirendben meghatározott eljárás lefolytatását követően – az fenntartó dönt.
9. A szolgáltatást igénybe vevők között keletkező vitás kérdésekben – a jogszabályokban és a házirendben meghatározott eljárás lefolytatását követően – a fenntartó dönt.
10. A szolgáltatást nyújtó kötelezettséget vállal arra, hogy a jogszabályban meghatározott adatszolgáltatási kötelezettségeit határidőben teljesíti, a statisztikai adatgyűjtéshez szükséges adatokat határidőre rendelkezésre bocsátja.
11. A szolgáltatást nyújtó jelen szerződés alapján végzett szakmai tevékenységéről évente egy alkalommal köteles beszámolni, oly módon, hogy írásos beszámolóját a Polgármesteri Hivatal (székhelye) felé következő év február 28-áig megküldi. Kijelenti, hogy szükség szerint a folyamatos tájékoztatást biztosítja az önkormányzat illetve az általa fenntartott gyermekjóléti szolgálat felé.
12. A fenntartó jelen szerződés aláírásával kijelenti, hogy a szolgáltatást nyújtó intézmény vezetője az ellátottak személyes adatainak védelmére vonatkozó jogszabályi rendelkezéseket ismeri, azokat betartja és betartatja.
13. Az Önkormányzat közigazgatási területén lakóhellyel rendelkező átmeneti ellátásban részesülők után az Önkormányzat **szolgáltatási díjat** fizet. Vállalja, hogy a fenntartó által félévente megállapított intézményi térítési díj (az egy ellátottra kivetített teljes önköltség) és az éves normatív állami hozzájárulás közötti különbséget, azaz a szolgáltatási díjat a gondozásban eltöltött időszakkal arányosan havonta, utólag megtéríti, 15 banki napon belül a fenntartó által kibocsátott számla alapján.

A szolgáltató intézmény az ellátást igénybevevő ellátási jogviszonyának megszűnése után 30 napon belül pénzügyi elszámolási kötelezettséggel tartozik az Önkormányzat felé, melyet írásban teljesít.

1. Bármelyik fél által elkövetett szerződésszegés esetén a szolgáltatást nyújtó a szolgáltatás folyamatos biztosításáról köteles gondoskodni maximum az ellátottal kötött írásbeli megállapodás időtartalmának végéig. A felmerült kár megtérítésére a Polgári Törvénykönyvben meghatározott általános kártérítési szabályok az irányadóak.
2. Jelen szerződést bármelyik fél, indokolás nélkül – 3 hónap felmondási idő közbeiktatásával- a másik félhez intézett írásbeli nyilatkozatával jogosult felmondani. Bármelyik fél azonnali hatállyal rendkívüli felmondással élhet, ha a másik fél a szerződésben foglalt kötelezettségeit ismételten megszegi.
3. Jelen szerződést a szerződő felek **2016. december 1. napjától határozatlan időtartamra kötik.**
4. Jelen szerződést Tiszavasvári Város Önkormányzata Képviselő-testülete a **303/2016. (XI.24.) Kt. számú határozatával** fogadta el.
5. Jelen szerződésben nem szabályozott kérdésekre a hatályos jogszabályokban foglaltak az irányadóak.
6. A szerződést a szerződő felek teljes terjedelemben megismerték, és azt, mint akaratukkal mindenben megegyezőt, jóváhagyólag, saját kezűleg aláírták.

Nyíregyháza, 2016. …………………hó…………….nap

 **Gurály Edina Dr. Fülöp Erik**

**megyei igazgató polgármester**

 **a fenntartó képviselője**